CELEX: 32013D0615(02)
Language: lt
Date: 1370822400000
Title: 2013 m. birželio 10 d. Komisijos įgyvendinimo sprendimas dėl 2013 m. mokymų maisto ir pašarų saugos, gyvūnų sveikatos bei gerovės ir augalų sveikumo srityje darbo programos, vykdomos pagal programą „Geresnis mokymas rūpinantis maisto sauga“ , finansavimo

15.6.2013   
            
            
               LT
            
            
               Europos Sąjungos oficialusis leidinys
            
            
               C 170/38
            
         KOMISIJOS ĮGYVENDINIMO SPRENDIMAS
   2013 m. birželio 10 d.
   dėl 2013 m. mokymų maisto ir pašarų saugos, gyvūnų sveikatos bei gerovės ir augalų sveikumo srityje darbo programos, vykdomos pagal programą „Geresnis mokymas rūpinantis maisto sauga“, finansavimo
   2013/C 170/07
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1) (toliau – finansinis reglamentas), ypač į jo 84 straipsnį,
   atsižvelgdama į 2012 m. spalio 29 d. Komisijos deleguotąjį reglamentą (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (2) (toliau – taikymo taisyklės), ir ypač į jo 94 straipsnį,
   atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (3), ypač į jo 12 straipsnio 3 dalį,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (4), ypač į jos 2 straipsnio 1 dalies i punktą,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (5), ypač į jo 66 straipsnio 1 dalies b ir c punktus,
   kadangi:
   
               (1)
            
            
               Reglamente (EB) Nr. 882/2004 nustatytos bendros taisyklės, pagal kurias atliekama oficiali kontrolė, siekiant nustatyti, ar laikomasi taisyklių, kuriomis visų pirma siekiama užkirsti kelią pavojui žmonėms ir gyvūnams, jį šalinti ar sumažinti iki priimtino lygmens, garantuoti sąžiningą pašarų ir maisto prekybą ir ginti vartotojų interesus. To reglamento 51 straipsnyje nustatyta, kad Komisija gali organizuoti valstybių narių kompetentingų institucijų, atsakingų už tame reglamente nurodytą oficialią kontrolę, darbuotojų mokymus. Mokymuose gali dalyvauti trečiųjų, visų pirma besivystančių, šalių atstovai. Mokymų temos gali būti susijusios su pašarus ir maistą reglamentuojančiais Bendrijos teisės aktais bei gyvūnų sveikatos ir gerovės taisyklėmis;
            
         
               (2)
            
            
               Direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje 2 straipsnio 1 dalies i punkte nustatyta teisinė priemonė organizuoti mokymus augalų sveikumo srityje;
            
         
               (3)
            
            
               siekdama Reglamente (EB) Nr. 882/2004 iškeltų tikslų, Komisija nustatė programą „Geresnis mokymas rūpinantis maisto sauga“. 2006 m. rugsėjo 20 d. Komisijos komunikate dėl geresnio mokymo rūpinantis maisto sauga (6) svarstomos įvairios mokymo organizavimo ateityje galimybės;
            
         
               (4)
            
            
               todėl turi būti priimta 2013 m. mokymų maisto ir pašarų saugos, gyvūnų sveikatos bei gerovės ir augalų sveikumo srityje darbo programa, kad programa „Geresnis mokymas rūpinantis maisto sauga“ būtų įgyvendinta valstybėse narėse;
            
         
               (5)
            
            
               2008 m. birželio 20 d. Komisijos sprendimu 2008/544/EB (7)„Visuomenės sveikatos programos vykdomoji įstaiga“ pakeista „Sveikatos ir vartotojų reikalų vykdomąja agentūra“ (toliau – Agentūra). 2008 m. rugsėjo 9 d. Komisijos sprendimu C(2008) 4943 Agentūrai perduoti tam tikri vadybos ir programų įgyvendinimo uždaviniai, susiję su mokymais maisto saugos srityje, kaip numatyta Reglamente (EB) Nr. 882/2004 ir Direktyvoje 2000/29/EB. Todėl Agentūrai 2013 m. turėtų būti suteikta subsidija, iš kurios ji galėtų finansuoti su programa „Geresnis mokymas rūpinantis maisto sauga“ susijusios veiklos išlaidas;
            
         
               (6)
            
            
               pagal finansinio reglamento 84 straipsnį ir taikymo taisyklių 94 straipsnio 1 dalį įsipareigojimai dėl išlaidų iš Europos Sąjungos biudžeto yra grindžiami ankstesniu institucijos arba kitų institucijų, kurioms institucija yra perdavusi įgaliojimus, finansavimo sprendimu, kuriame išdėstomi pagrindiniai su biudžeto išlaidomis susijusių veiksmų elementai;
            
         
               (7)
            
            
               2013 m. darbo programa yra pakankamai išsami, kad šis sprendimas būtų priimtas kaip finansavimo sprendimas pagal taikymo taisyklių 94 straipsnio 2 ir 3 dalis;
            
         
               (8)
            
            
               šio sprendimo taikymo tikslais tikslinga apibrėžti sąvoką „esminis pakeitimas“, kaip apibrėžta taikymo taisyklių 94 straipsnio 4 dalyje;
            
         
               (9)
            
            
               pagal finansinio reglamento 92 straipsnį išlaidų patvirtinimas, leidimo išlaidoms išdavimas ir išmokėjimas turi būti užbaigtas per taikymo taisyklėse nustatytą laikotarpį. Šiose taisyklėse taip pat turi būti numatytos aplinkybės, kuriomis kreditoriai, kuriems pavėluota sumokėti, turi teisę gauti delspinigius, kurie įrašomi į eilutę, iš kurios išmokėta pagrindinė suma;
            
         
               (10)
            
            
               todėl sprendime turėtų būti nustatytos delspinigių, atsiradusių dėl vėluojančių mokėjimų, susijusių su 2013 m. darbo programos veiksmais, mokėjimo taisyklės,
            
         NUSPRENDĖ:
   1 straipsnis
   Priimama priede pateikta 2013 m. darbo programa, padėsianti įgyvendinti programą „Geresnis mokymas rūpinantis maisto sauga“. Tai yra finansavimo sprendimas, kaip apibrėžta Finansinio reglamento 84 straipsnyje.
   2 straipsnis
   1.   Finansinės paramos, teikiamos darbo programai įgyvendinti, bendra suma yra 16 170 000 EUR. Ji bus finansuojamà iš toliau nurodytų 2013 m. Europos Sąjungos bendrojo biudžeto eilučių:
   
               a)
            
            
               biudžeto eilutė 17 04 07 01: 14 200 000 EUR;
            
         
               b)
            
            
               biudžeto eilutė 17 04 04 01: 600 000 EUR;
            
         
               c)
            
            
               biudžeto eilutė 17 01 04 05: 200 000 EUR;
            
         
               d)
            
            
               biudžeto eilutė 17 01 04 31: 1 170 000 EUR.
            
         2.   1 dalies d punkte nurodyta suma mokama Sveikatos ir vartotojų reikalų vykdomajai agentūrai kaip veiklos subsidija.
   3.   Dėl pavėluoto mokėjimo susidarę delspinigiai taip pat gali būti mokami iš 1 dalies a ir b punktuose nurodytų biudžeto eilučių, vadovaujantis finansinio reglamento 92 straipsniu.
   3 straipsnis
   Kumuliaciniai lėšų, skirtų konkrečiai darbo programos veiklai finansuoti, pakeitimai, neviršijantys 20 proc. didžiausios 2 straipsnio 1 dalyje nustatytos finansinės paramos, nelaikomi esminiais pagal taikymo taisyklių 94 straipsnio 4 dalį, jeigu dėl jų labai nesikeičia darbo programos pobūdis ir tikslas.
   Įgaliotasis pareigūnas gali priimti tokius pakeitimus vadovaudamasis patikimo finansų valdymo ir proporcingumo principais.
   
      Priimta Briuselyje 2013 m. birželio 10 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 298, 2012 10 26, p. 1.
   
      (2)  OL L 362, 2012 12 31, p. 1.
   
      (3)  OL L 11, 2003 1 16, p. 1.
   
      (4)  OL L 169, 2000 7 10, p. 1.
   
      (5)  OL L 165, 2004 4 30, p. 1.
   
      (6)  COM(2006) 519 galutinis, 2006 m. rugsėjo 20 d.
   
      (7)  OL L 173, 2008 7 3, p. 27.
   
      PRIEDAS
      
         2013 m. mokymų maisto ir pašarų saugos, gyvūnų sveikatos bei gerovės ir augalų sveikumo srityje darbo programa, vykdoma pagal programą „Geresnis mokymas rūpinantis maisto sauga“
      
      1.1.   Įvadas
      
      Įgyvendinant šią darbo programą 2013 m. bus taikomos trys įgyvendinimo priemonės. Remiantis Reglamente (EB) Nr. 882/2004 ir Direktyvoje 2000/29/EB išdėstytais tikslais, skiriamos biudžeto lėšos ir pagrindiniai veiksmai yra:
      1.2.   Viešieji pirkimai (netiesioginis centralizuotas valdymas):
               
            
                  
                              1.2.1.
                           
                           
                              Mokymas: išorės sutartys mokymo programai įgyvendinti
                           
                        
               
                  14 800 000 EUR
               
            
                  
                              1.2.2.
                           
                           
                              Mokymas: informacinių technologijų įranga, priemonės ir pagalba, reklaminė medžiaga, pagalbinės informacijos bei ryšių priemonės ir konferencijos
                           
                        
               
                  200 000 EUR
               
            
                  
                              1.3.
                           
                           
                              Kiti veiksmai: Sveikatos ir vartotojų reikalų vykdomosios agentūros veiklos subsidija
                           
                        
               
                  1 170 000 EUR
               
            
                  IŠ VISO
               
               
                  16 170 000 EUR
               
            1.2.   Viešieji pirkimai
      
      Bendras viešųjų pirkimų sutartims skirtas 2013 m. biudžetas yra 15 000 000 EUR.
      1.2.1.   Mokymas: išorės sutartis mokymo programai įgyvendinti
      
      TEISINIS PAGRINDAS
      Reglamento (EB) Nr. 882/2004 51 straipsnis ir 66 straipsnio 1 dalies b punktas
      Direktyvos 2000/29/EB 2 straipsnio 1 dalies i punktas
      BIUDŽETO EILUTĖ
      Biudžeto eilutės: 17 04 07 01 ir 17 04 04 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Dėl kiekvieno iš toliau nurodytų techninių klausimų bus pasirašyta viena ar kelios tiesioginės ar bendrosios paslaugų sutartys. Numatoma pasirašyti apie 15 tiesioginių arba konkrečių paslaugų sutarčių. Išorės rangovai daugiausia dalyvauja organizacinėje ir su logistika susijusioje mokymo veikloje.
      NUMATOMŲ SUTARČIŲ DALYKAI (JEI ĮMANOMA)
      2013 m. mokymo veikla valstybėse narėse bus susijusi su šiomis sritimis:
      
                  Veikla
               
               
                  Suma (EUR)
               
            
                  RVASVT
               
               
                  1 930 000
               
            
                  Gyvūnų sveikata (bitės ir egzotiniai gyvūnai)
               
               
                  1 240 000
               
            
                  Maisto priedų kontrolė
               
               
                  1 085 000
               
            
                  Veterinarinių vaistų likučių kontrolė
               
               
                  855 000
               
            
                  Rizikos vertinimas
               
               
                  880 000
               
            
                  Nenumatytų atvejų planavimas ir ligų kontrolė
               
               
                  1 090 000
               
            
                  Užkrečiamųjų spongiforminių encefalopatijų kontrolė
               
               
                  515 000
               
            
                  Naujų ir kylančių pavojų augalų sveikumui stebėsena
               
               
                  600 000
               
            
                  Parama Sąjungos apžvalginiam auditui
               
               
                  855 000
               
            
                  Augalų apsaugos produktai (leidimas naudoti ir tvarus naudojimas)
               
               
                  1 165 000
               
            
                  Maisto higiena ir kontrolės priemonės pirminėje gamyboje
               
               
                  975 000
               
            
                  Maisto higiena ir lankstumas
               
               
                  1 165 000
               
            
                  Naujos maisto tyrimų technikos
               
               
                  615 000
               
            
                  RASFF
               
               
                  600 000
               
            
                  Sėklos ir embrionų gamybos kontrolė
               
               
                  640 000
               
            
                  Kiti gyvūnų sveikatos bei gerovės, augalų sveikumo ir maisto saugos klausimai ir tyrimai, konferencijos, pagalba, mokymosi priemonės ir vertinimai
               
               
                  590 000
               
            
                  IŠ VISO
               
               
                  14 800 000
               
            ĮGYVENDINIMAS
      Sveikatos ir vartotojų reikalų vykdomoji agentūra (pagal Komisijos sprendimą 2008/544/EB) užsiims veiksmų, kuriems bus skirta 14 620 000 EUR (maisto saugos srities priemonės pagal Reglamentą (EB) Nr. 882/2004 ir Direktyvą 2000/29/EB), valdymu ir įgyvendinimu. Likusius 180 000 EUR Komisija skirs tyrimams, konferencijoms ir vertinimams.
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      Maždaug gegužės–rugsėjo mėn., kad sutartys būtų pasirašytos dar 2013 m.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      14 800 000 EUR
      1.2.2.   Mokymas: informacinių technologijų įranga, priemonės ir pagalba, reklaminė medžiaga, pagalbinės informacijos bei ryšių priemonės ir konferencijos
      
      TEISINIS PAGRINDAS
      Reglamento (EB) Nr. 882/2004 66 straipsnio 1 dalies c punktas.
      BIUDŽETO EILUTĖ
      Biudžeto eilutė: 17 01 04 05
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Pagal dabartines bendrąsias sutartis numatoma pasirašyti apie 2 specifines sutartis.
      NUMATOMŲ SUTARČIŲ DALYKAI (JEI ĮMANOMA)
      Iš šio biudžeto finansuojamais veiksmais siekiama parengti mokymo programas, pateikti informacinių technologijų ir e. mokymosi įrangą, priemones ir pagalbą, taip pat reklaminę medžiagą, pagalbines informacijos ir ryšių priemones bei rengti konferencijas.
      ĮGYVENDINIMAS
      Šią veiklą tiesiogiai įgyvendins Sveikatos ir vartotojų reikalų generalinis direktoratas.
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      Gegužės–spalio mėn.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      200 000 EUR
      1.3.   Kiti veiksmai: Sveikatos ir vartotojų reikalų vykdomosios agentūros veiklos subsidija
      
      TEISINIS PAGRINDAS
      Tarybos reglamentas (EB) Nr. 58/2003, ypač jo 12 straipsnio 3 dalis.
      BIUDŽETO EILUTĖ
      Biudžeto eilutė: 17 01 04 31
      SUMA
      1 170 000 EUR
      ĮGYVENDINIMO PRIEMONĖS APRAŠYMAS IR TIKSLAS
      Iš šio biudžeto finansuojama Agentūros 2013 m. veiklos subsidija, susijusi su programomis pagal finansinės perspektyvos 2 išlaidų kategoriją. Iš biudžeto eilutės 17 01 04 31 finansuojama Agentūros 2013 m. veiklos subsidijos dalis, susijusi su programa „Geresnis mokymas rūpinantis maisto sauga“. Pagal Tarybos reglamento (EB) Nr. 58/2003 12 straipsnio 3 dalį veiklos subsidija sumokama iš lėšų, skirtų Sąjungos programoms, kurias administruoja Agentūra. 2013 m. biudžete sukurtos dvi atskiros biudžeto eilutės, skirtos subsidijai, kuri bus išmokėta Agentūrai: viena eilutė skirta programoms pagal 2 išlaidų kategoriją, kita – programoms pagal finansinių perspektyvų 3b išlaidų kategoriją.